Diari Oficial de la Generalitat Valenciana


Sumari del DOGV 5348, del 18-09-2006 (2006/10486)

Informació publica de la modificació puntual del pla de reforma interior El Barranquet, sòl urbà extensiu, r.9.
---------------------------------------------------------------------------------------------------------------

### Dades del document

Número de DOGV
:   5348

Data del DOGV
:   18-09-2006

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2006/10648


Organisme emissor
:   Ajuntament de la Pobla de Vallbona

Tipus de document
:   Anunci

Informació publica de la modificació puntual del pla de reforma interior El Barranquet, sòl urbà extensiu, r.9. [2006/M10005]  
 Per Acord de l'Ajuntament en Ple, en sessió celebrada el dia 3 d'agost de 2006, s'ha adoptat acord sobre tràmit d'informació pública de la modificació puntual del pla de reforma interior El Barranquet, sòl urbà extensiu, r.9, amb el detall següent:  
La modificació puntual té com a objecte l'addició del següent article a les normes urbanístiques de tal pla:  
Article 4.8. Normativa específica per a parcel·les de gran dimensió.  
4.8.1. Donada la situació del planejament vigent i la realitat física de les illes resultants, no és possible el traçat d'un sistema viari adequat, al trobar-se parcialment consolidat per l'edificació, que permeta en tots els casos la materialització de l'aprofitament assignat a cada parcel·la.   
A este efecte, la normativa objecte d'este article s'aplicarà sobre parcel·les edificables amb cabuda no inferior a dos mil metres quadrats (2.000,00 m²) i una longitud de fatxada no inferior a quaranta metres lineals (40,00 ml), i es permetrà l'edificació d'un o diversos habitatges sempre que no superen el nombre enter que s'obtinga de dividir la superfície total de la parcel·la en qüestió per quatre-cents metres quadrats (400,00 m²) que és la parcel·la mínima edificable de la zona d'ordenança sòl urbà extensiu; és a dir, a raó d'una unitat per cada 400,00 m² de sòl.  
4.8.2. Les reculades de l'edificació a límits exteriors, públics o privats, seran els propis que regixen en la zona d'ordenança sòl urbà extensiu, clau r.9, del Pla General de la Pobla de Vallbona.  
4.8.3. Sense perjudici del compliment del que establixen els apartats anteriors, l'aprofitament net en parcel·la (m²t/m²s) s'aplicarà a la parcel·la inicial, i es podrà repartir lliurement fins a la seua materialització, amb independència de les àrees privatives o comunitàries que puguen resultar. L'ocupació màxima de parcel·la, per l'edificació, serà del 40%.  
4.8.4. L'extensió de les xarxes de servicis i accessos interiors, seran per compte i risc del propietari o propietaris de la parcel·la, i no s'incorporaran al domini públic.  
4.8.5. L'aplicació del present article, no implica la necessitat de realitzar estudi de detall, i bastarà el compliment de les condicions anteriors.  
Cosa que es fa pública per un termini d'un mes, conforme al que establix l'article 83.2. LUV, a fi que pels interessats puguen formular les al·legacions que consideren convenients.  
La informació pública es verificarà per mitjà d'anunci en el Diari Oficial de la Generalitat i en un diari no oficial d'àmplia difusió a la localitat.   
Tota l'avantdita documentació, així com l'expedient administratiu, podrà ser consultada al Departament d'Urbanisme de l'Ajuntament de la Pobla de Vallbona, els dies hàbils, en horari d'oficina.  
La Pobla de Vallbona, 8 d'agost de 2006.. L'alcalde president: Guillermo García Báguena.